Penapis Air Terkemuka Ini Menerima Pensijilan Halal

Mungkin ada yang tidak pernah mendengar jenama ini, Waterco Malaysia yang telah lama menerajui dalam perkhidmatan penapis air yang banyak membantu rakyat Malaysia mendapat sumber air terbaik dan berkualiti tinggi.

Kini, Waterco Malaysia menerima pensijilan halal untuk produk penapis air yang dikeluarkan.

Peneraju penyedia penyelesaian sehenti untuk persekitaran air yang selamat dan sihat, Waterco (Far East) Sdn Bhd (Waterco Malaysia) bersedia untuk memberikan perkhidmatan yang lebih baik kepada rakyat Malaysia setelah penerimaan rasmi Pensijilan HALAL daripada Jabatan Kemajuan Islam Malaysia (JAKIM) untuk produk penapis air keluaran mereka baru-baru ini, berikutan proses pengauditan yang menyeluruh pada produk dan sistem pengurusan pembuatan syarikat tersebut.

Langkah strategik ini adalah selaras dengan matlamat Waterco untuk bukan sahaja memastikan kepelbagaian produk dan ketersediaan perkhidmatan yang lebih mudah diakses oleh rakyat Malaysia, tetapi juga untuk memastikan kualiti yang dihasilkan oleh kedua-dua segmen ini sentiasa melebihi jangkaan supaya para pengguna dapat menikmati produk berprestasi tinggi yang sentiasa selamat untuk digunakan. Di samping itu, Waterco Malaysia juga mahu melaksanakan tanggungjawab sosial mereka dengan menyediakan produk yang selamat dan mesra alam.

“Kami sentiasa menekankan kepentingan prestasi dan keselamatan produk kerana ia adalah keutamaan dalam usaha kami untuk menyediakan persekitaran air yang selamat dan sihat untuk rakyat Malaysia. Selain itu, penerimaan pensijilan Halal ini membuktikan komitmen jitu Waterco untuk terus menambah baik perkhidmatan kami dan bertindak balas dengan cekap terhadap keperluan pasaran,” jelas Encik Koo Zao Cheong, Pengurus Pembangunan Perniagaan Serantau Waterco Malaysia.

Syarikat penyedia penyelesaian air terkemuka ini memulakan proses untuk mendapatkan pensijilan Halal pada awal Disember 2020. Waterco telah menubuhkan jawatankuasa Halal dalaman untuk memenuhi keperluan dan menubuhkan sistem jaminan halal dalaman (HAS), yang bertindak sebagai tulang belakang operasi mereka. Panduan ini memastikan semua keperluan Halal telah digabungkan sebagai sebahagian daripada operasi mereka yang kemudiannya diaudit oleh badan Pensijilan Halal, Jabatan Agama Islam Negeri Selangor (JAIS) dan JAKIM. Kedua-dua JAIS dan JAKIM menjalankan pemeriksaan dan audit menyeluruh untuk mengesahkan asal-usul bahan mentah, saluran sumber dan kehadiran MSDS/CSDS, HACCP dan GMP.

Menurut Encik Koo, di sebalik halangan yang dihadapi dan SOP yang dilaksanakan semasa pandemik yang menyebabkan pemanjangan garis masa, perjalanan ini adalah satu keperluan bagi Waterco mengukuhkan kedudukan produk mereka dan meluaskan jangkauan mereka dalam penyediaan penapis air Point-Of-Entry (POE) untuk kegunaan kediaman, industri pemprosesan yang Halal, industri F&B dan banyak lagi. Ini juga akan memanfaatkan tempat yang memerlukan pemasangan produk yang disahkan Halal seperti tempat ibadat iaitu surau dan masjid, dan tempat makan Halal.

“Selepas penyelidikan dan kajian pasaran yang teliti, kami yakin bahawa pensijilan ini akan memberi manfaat kepada pertumbuhan perniagaan dan lebih penting lagi untuk pengguna semasa dan bakal pelanggan kami. Ia akan mendekatkan kami kepada matlamat kami untuk menyediakan persekitaran air yang sihat untuk keperluan harian sama ada untuk kegunaan komersial atau peribadi di seluruh negara,” kata Encik Koo.

Siapa sahaja yang tidak mengenali dengan selebriti popular dan sensasi, Diva AA atau nama sebenarnya Azwan Haji Ali yang sememangnya lantang dan bergiat aktif di ruangan laman media sosial.

Baru-baru ini, selebriti terkenal itu telah meluahkan rasa tidak berpuas hati dengan terhadap segelintir sikap staf pihak pengurusan kediamannya yang didakwa telah bersikap kurang sopan.

Bagi yang tidak tahu, untuk maklumat anda Diva AA kini menetap di salah sebuah unit kondiminium di sekitar bandar Sungai Besi, di ibu negara.

Figura popular yang sentiasa menjadi perhatian ramai ini telah menyuarakan perkara tersebut menerusi beberapa hantaran yang dimuat naik di akaun laman media sosial miliknya.

Pada masa sama, Diva AA memaklumkan ada segelintir staf pihak pengurusan kediaman tersebut juga didakwa telah menganggu kawasan kediamannya termasuk

Susulan daripada situasi yang berlaku, hos rancangan realiti hiburan Lagu Cinta Kita musim kedua itu berkata bahawa dia telah membuat keputusan untuk berpindah dan menjual unit kondominium miliknya dengan segera.

Diharapkan, masalah konflik yang dihadapi antara Diva AA dan pihak pengurusan kediamannya itu dapat diselesaikan dengan secara baik bersama kedua-dua belah pihak.

Berlangsungnya Samsung Forum 2019 di Singapura dimana Samsung memperkenalkan beberapa produk terbaru merangkumi peralatan elektronik untuk kegunaan di rumah khusus buat pasaran Asia Tenggara. Tahun ini, rangkaian yang diperkenalkan merangkumi tiga aspek iaitu ‘connect, devices dan intelligence’. Selain itu, Samsung turut memberi penekanan kepada konsep penjimatan tenaga elektrik untuk keseluruhan rangkaiannya. Lima produk terbaru yang dilancarkan, iaitu televisyen QLED 8K, peti sejuk berteknologi tinggi, penghawa dingin, soundbar Q Series dan mesin basuh dengan tekonologi serba canggih.

Setiap rangakaian ini mempunyai pelbagai kelebiahan yang lebih menarik dan berbeza dengan sebelum ini.

Samsung Q50R QLED 8K

Televisyen dengan teknologi tinggi pada skrin paparan rata yang dilancarkan kali ini pastinya memberikan kesan yang maksima dan memuaskan kepada semua pengguna. Samsung pastinya antara yang terawal dan hebat dalam menawarkannya Samsung Q50R, sebuah televisyen dengan definisi 8K dengan saiz 98-inci.

Samsung Family Hub

Peti sejuk Samsung Family Hub, model ini dilengkapkan dengan skrin sesentuh yang bertindak sebagai tablet. Dalam erti kata lain, para pengguna pastinya tidak lagi akan bosan dengan penyertaan YouTube dan Spotify. Selain itu, peti sejuk ini turut boleh dilekatkan dengan nota digital yang bakal memudahkan seluruh keluarga dirumah. Bertepatan dengan misi Samsung bagi menjayakan IOT 4.2, kini model kelengkapan Samsung turut dilengkapkan dengan teknologi terbaru yang boleh dihubungkan melalui Wi-Fi. Berserta dengan teknologi yang boleh menerima arahan iaitu BIXBY.

Samsung Wind-Free

Perubahan terbaru yang diperkenalkan pada penghawa dingin melalui Samsung Wind-Free,mensasarkan model terbaru ini buat pengguna yang mahukan keselesaan yang lebih baik. Tampil dengan 21 ribu lubang pada seluruh penghawa dingin, model ini bakal memberikan kedinginan yang sama rata dalam memberikan penyejukan secara menyeluruh berbanding model sebelum ini yang menawarkan udara dingin pada satu hala sahaja. Sistem pembersihan yang lebih baik serta teknologi penjimatan elektrik pada model Wind-Free antara yang diberi penekanan oleh Samsung pada kali ini.

Samsung Soundbar Q-Series

Pembesar suara atau soundbar yang diperkenalkan kali ini lebih tertumpu kepada bunyi pada satu hala iaitu pada bahagian hadapan sahaja, menerusi Samsung Q-series, model ini menawarkan teknologi terbaru dimana para pengguna dapat merasakan pengalaman bunyi yang berlegar 360 darjah. Selain itu, model ini turut bekerjasama bersama Harman Kardon dalam menawarkan kualiti bunyi yang lebih baik.

Samsung Q-Drive

Samsung Q-Drive merupakan model mesin basuh terbaru daripada Samsung. Menariknya, para pengguna berpeluang menggunakannnya dengan hanya memberi arahan melalui telefon pintar di mana model ini mampu dihubungkan melalui Wi-Fi. Selain itu, model ini turut menumpukan kepada penjimatan tenaga elektrik serta berpeluang membasuh pakaian pada kadar yang pantas. Menarik lagi, kalau tertinggal baju yang ingin dibasuuh dan ingin menambah sewaktu mesin ini sedang membasuh pakaian, hanya dengan add wash sahaja mampu menyelesaikan masalah terlupa tersebut.

Apabila sudah seminggu menjalani ibadah puasa di bulan Ramadan, pastinya ada segelintir di kalangan anda yang sudah mula berasa bosan dan jemu untuk berbuka puasa di rumah. Bukan itu sahaja, kadang-kala kita juga sudah muak dengan juadah menu makanan yang dibeli di bazar Ramadan khususnya.

Jadi, bagi anda yang ingin mencari tempat atau lokasi untuk berbuka puasa yang menarik, mari IMPIANA kongsi dan cadangkan kepada anda tiga lokasi yang menarik boleh dijadikan sebagai pilihan.

Foto: Instagram @fourpointskualalumpurchinatown

Quan’s Bazar Selera ini telah diperkenalkan oleh hotel Four Points by Sheraton Kuala Lumpur yang terletak berdekatan sekitar Chinatown di ibu kota.

Apa yang menariknya mengenai lokasi ini, Quan’s Bazar Selera menyediakan santapan bufet juadah makanan dengan keunikan tradisi Chinatown itu sendiri kolaborasi bersama tukang masak terkenal, Cef Naem Ramli.

Untuk maklumat anda, santapan bufet Quan’s Bazar Selera ini telah bermula pada 23 Mac lalu sehingga 21 April depan dari jam 6.30 petang sehingga 10.30 malam.

Anda boleh menikmati juadah makanan di sini dengan harga serendah RM148+ untuk dewasa, manakala warga emas dan kanak-kanak umur 6 hingga 12 tahun mendapat diskaun harga potongan sebanyak 50%. Untuk umur 6 tahun dan ke bawah, adalah percuma.

Foto: Instagram @sheratonimperialkl

Santapan bufet Feast Of 7 Wonders yang telah diperkenal oleh Sheraton Imperial Kuala Lumpur Hotel ini pula menyediakan pelbagai jenis menu juadah makanan dari 7 wilayah negara dari seluruh dunia. Bersiap sedia untuk nikmati perjalanan menyusuri seluruh dunia dengan hidangan berbuka puasa yang mengasyikkan.

Apa yang menariknya di sini, antara menu juadah makanan yang disajikan di sini adalah seperti ayam perap berempah Arab dari Syria, pilihan pasta segar dari Itali, Bakso Daging Angus Klasik yang dibuat dengan bebola daging dari Indonesia, Kulfi Falooda sebagai pencuci mulut utama dari India dan macam-macam lagi. Menarik bukan?

Santapan bufet Feast Of 7 Wonders ini menawarkan harga serendah RM197 bagi dewasa manakala kanak-kanak, RM97 untuk setiap seotang

Citarasa Anak Kampung yang diperkenalkan oleh The Westin Kuala Lumpur Hotel ini juga sangat menarik kerana sepanjang bulan Ramadan ini akan menyediakan sajian bertemakan  masakan kampung dari serata negeri di Malaysia antaranya sajian daripada negeri Selangor, Perak, Pahang, Melaka, Johor, Negeri Sembilan dan lain-lain.

Jika anda berbuka puasa di santapan bufet Citarasa Anak Kampung oleh The Westin Kuala Lumpur Hotel ini, anda berpeluang untuk menikmati menu juadah yang ada di serata negeri di Malaysia yang sememangnya melazatkan.

Antara sajian menu yang menyelerakan terdapat di sini Sup Kambing Merah Berempah, Kerabu Perut Bunga Kantan, Daging Dendeng Berlado, Sotong Sumbat dan macam-macam lagi.

Bagi anda yang ingin menikmati santapan bufet Citarasa Anak Kampung, anda boleh  segera singgah ke The Westin Kuala Lumpur Hotel untuk berbuka puasa bermula 24 Mac sehingga 19 April depan dengan membuat tempahan serendah harga RM208 untuk dewasa dan RM104 bagi kanak-kanak.


12 Trik Pilih Lampu Mampu Ubah Ruang Makan Kecil Jadi Besar & Mewah!

Pencahayaan bukan sahaja membantu menyerlahkan reka bentuk dalaman, tetapi juga mengubah dan mengundang suasana kepada ruang. Begitu jugalah dengan ruang makan. Pilihan lampu yang sesuai dan menarik mampu membuat ruang makan yang kecil menjadi besar dan ruang yang besar menjadi mewah. Namun harus diingatkan juga, sebelum memilih elemen pencahayaan, perkara penting yang perlu diambil kira ialah mengetahui reka letak dan susun atur terlebih dahulu. Seterusnya barulah anda anda dapat menggabungkan lampu yang bukan sahaja sesuai dengan ruang malah menepati selera dan cara hidup anda. WEB IMPIANA kongsikan dengan anda pilihan lampu gantung yang menarik di ruang makan.

Mengunjungi kediaman yang terletak di kejiranan Valencia, Sungai Buloh ini mengundang daya tarikan di mata penulis. Susun atur yang kelihatan kemas dan mempunyai identiti tersendiri pastinya membuat sesiapa sahaja berasa selesa menikmati hidangan di sini. Pertemuan penulis dengan pemilik kediaman menarik minat penulis untuk mencungkil konsep yang diketengahkan olehnya.

Saya sukakan konsep kafe sebab nampak relax dan chill, ” akui pemilik. Pendekatan gaya ringkas bukan sahaja membenarkan jelmaan ruang menjadi tampak selesa malah turut memiliki keistimewaannya yang tersendiri. Memulakan bicara, pemilik menceritakan bagaimana minatnya terhadap konsep kafe dan inspirasi dari majalah dekorasi kediaman mencetus impiannya untuk memiliki dapur sebagaimana yang diidamkannya.

ELEMEN SUSUN ATUR
Bagi menyuntik gaya kafe di ruang dapur, pemilik banyak bermain dengan susun atur peralatan dapur agar tampil bergaya dan dalam masa yang sama kelihatan kemas tanpa menyesakkan ruang. Malah dapat dilihat sebahagian dinding dapur juga menerapkan konsep industri dan berlantaikan kayu bagi membentuk karakter yang diingini pada ruang dapur. Pemilik bijak mengkoordinasi peletakan elemen dan menyuai padan seleksi rona agar kelihatan harmoni.

MATERIAL TERPILIH BENTUK GAYA DAPUR
Pemilihan material stainless steel dan kayu untuk kabinet memberi inspirasi gaya ruang dapur tampil rapi dan menarik. Pun begitu, pemilik ingin memberikan sedikit kelainan dengan memadankan material kaca untuk bahagian kabinet tall unit. Penyatuan tiga material ini secara tidak langsung dapat menonjolkan kelainan dan imej moden pada rekaan kabinet. Menyempurnakan wajah rekaan kabinet, penggayaan tanpa handle membentuk imej yang lebih menarik dan kemas rekaannya.

Manakala peletakan sinki granit dengan ciri tahan lasak dibentuk secara binaan dalam untuk memastikan ruang dapur tersebut digunakan dengan selesa dan bebas daripada kebocoran air yang boleh menyebabkan kerosakan di bahagian kabinet. Ruang kaunter pula menjadi medan interaksi sementara untuk menikmati hidangan pagi sebelum keluar ke pejabat.

Bagi pemilik sebuah ruang dapur umpama cerminan personaliti isi rumah sesebuah keluarga. Justeru itu pemilik ingin ia tampil dalam kondisi terbaik kerana ruang dapur merupakan lokasi paling penting pada sesebuah kediaman. Jika ia tampil menarik dan tersusun maka secara tidak langsung menerbitkan perasaan gembira dan ceria ketika menikmati hidangan makanan bersama orang tersayang.

RUANG PENSTORAN SISTEMATIK
Beralih kepada ruang penstoran, dapur disusun secara sistematik agar tampil kemas. Pemilik menerapkan ilham segar dengan mewujudkan rak bergerak untuk memudahkan penstoran yang bijak dan praktikal. Ini kerana ruang penstoran tidak kurang pentingnya dalam membantu memudah cara meletak barang dan juga peralatan dapur. Penstoran yang teratur juga menjadikan dapur tampil lebih bersih dan sempurna. Meneliti binaan dalam kabinet, penggunaan aplikasi sistem yang moden turut digayakan untuk melengkapkan lagi konsep pilihan. Selain itu, tall unit dengan pintu kaca menempatkan buku-buku dan item kegemaran pemilik juga turut disusun dengan kemas.

RUANG MAKAN BERGAYA
Persembahan gaya ruang makan begitu mengasyikkan. Ruang makan formal yang dijelmakan berdekatan dengan ruang dapur. Penggayaan meja makan tampil menyerlah di dalam kelasnya yang tersendiri. Sebuah cermin dengan bingkai dempak turut digayakan pada ruang ini bagi memberi gambaran luar biasa. Menurut pemilik, pada hujung minggu, mereka sekeluarga akan menghabiskan masa minum pagi di gazebo luar rumah sambil menghirup angin pagi. Gazebo yang direka khas dari kayu terbuang nyata menjadi tempat yang menepati gaya. Nyata pemilik seorang yang mementingkan kesempurnaan dan gaya di ruang dapur maka tidak hairan ruang dapur sentiasa tampil hebat.

Jika dulu dinding dengan kemasan wallpaper dikategorikan sebagai mewah. Tapi dengan kehadiran kedai-kedai deko yang super murah, wallpaper kini mampu dimiliki semua orang. Tapi bila dah murah, jangan lah excited nak beli sampai tak ambil kira kesesuaian. Kalau tidak ada design yang bersesuaian, dinasihatkan  tidak perlu beli kalau tak kediaman anda kelihatan seperti sebuah gua yang usang.

Selain itu juga, terdapat beberapa tip mudah untuk memastikan impak wallpaper yang dibeli bersesuaian dengan kediaman anda. Antaranya ialah:

Tip #1: Warna
Suasana bilik boleh dipengaruhi oleh warna. Kalau mahukan ruang besar dan siling pun nampak tinggi, pilih corak yang latar belakangnya warna lembut seperti putih, cream, biru muda, ungu lembut,kelabu lembut pendek kata yang sejuk. Warna-warna sebeginii boleh buat kita rasa tenang dan santai.

Tip #2: Pengcahayaan
Cahaya boleh dibentuk dari wallpaper. Macam mana tu? Kalau bilik tiada tingkap, pilih lah wallpaper yang boleh beri kesan pantulan cahaya seperti wallpaper yang bercorak cerah dan ada warna metalik, boleh juga yang colourful. Corak wallpaper yang halus juga boleh memantulkan cahaya. Jika bilik kecil, elakkan guna wallpaper yang gelap dan ada tekstur.

Tip #3: Pilih gaya yang sesuai
Kadang-kadang ada rumah yang mempunyai ruang tertentu seperti ruang makan, ruang formal, ruang keluarga, ruang terbuka, Untuk ruang formal, corak yang skala besar dengan warna dramatik lebih sesuai. Jika ruang terbuka, corak motif kecil boleh digunakan.

Tip#4: Serlahkan ruang
Bagi menampakkan ruang lebih tinggi, gunakan wallpaper corak belang dan menegak. Corak melintang pula akan menjadikan bilik lebih lebar. Corak kecil akan jadikan bilik lebih luas manakala corak besar boleh memberi impak lebih privasi.

Tip #5: Suai padan dengan bijak
Bilik tanpa corak lama-kelamaan nampak agak bosan. Tapi bilik yang terlalu bercorak pun boleh buat serabut mata memandang. Jadi kalau nak pilih wallpaper yang corak bunga atau petak, guna corak dengan warna yang sama. Contoh bunga ada elemen biru muda, bahagian corak pun mesti lah ada warna tersebut. Jangan dicampur aduk dengan warna pelbagai.

Nak tahu macam mana? Jom kita belajar cara membuat roman shade Fazlina Samsuddin ini

Bahan-bahan:
Wallpaper kalis air
Gam serbaguna
Pita pelekat kertas
Double side tape
Tali (macam tali jala tu)
Gunting
Pisau
Stapler tembak
Kayu 1 inci
Skru cangkuk
Velcro tape
Lidi sate (kalau ada kayu halus yang panjang seperti saiz lidi sate lebih sesuai. Potong hujung lidi yang tajam

Cara-cara:
1. Ukur saiz tingkap yang akan diletakkan roman shade. Ukuran diambil tinggi x lebar.

2. Dah dapat ukuran, potong wallpaper mengikut keperluan tingkap. dan lipatkan dua (anggaran 1.2″) di bahagian atas wallpaper dan gam kan. Guna double side tape pun boleh, Bahagian tepi pun lipat juga dan gam kan. Ini bermakna, dari ukuran asal tingkap tadi anda perlu lebihkan 1.2″ di bahagian atas, bawah dan sisi sebagai kemasan

3. Mulakan lipatan seperti kipas dari bawah wallpaper. Untuk lipatan pertama, anda perlukan ukuran 7 inci dan berikutnya 8 inci sehingga atas. Untuk lipatan yang paling atas bagi basinya lebih sedikit lebih kurang 2 inci untuk nampak lebih cantik. ini bermakna, lipatan paling atas keseluruhanya 10 inci tinggi.

4. Buat batang penyokong roman shade dari lidi sate. Untuk cantumkan lidi tadi jadi panjang gunakan pita pelekat kertas

5. Aturkan batang lidi yang telah siap dicantum tadi atas garisan lipatan pada wallpaper dan lekatkan dengan pita pelekat sepanjang lidi. Hanya tinggalkan ruang kanan dan kiri (6 inci) dari sisi tidak terlekat sebagai tempat ikat tali nanti.

6. Ambil kertas lain atau wallpaper yang sama, tampalkan di bahagian belakang wallpaper sebagai kemasan. Jangan lupa tebuk lubang untuk tujuan kita ikat tali untuk tarik pada bahagian yang tidak dilekat dengan pita pelekat kertas

7. Ikat tegang dan kemas tali pada bahagian yang tidak dilekatkan tadi dan biarkan basi banyak di bahagian atas sebagai tempat pemegang untuk ditarik. Perlahan-lahan tarik tali yang melekat pada batang sokongan roman shade. dah hampir siap dah.

8. Bahagian atas, lekatkan velcro tape untuk memudahkan ia digantung pada bingkai

9. Untuk tempat menggantung, gunakan batang kayu 1 inci dengan panjang mengikut kelebaran roman shade tadi. Balutkan kayu tersebut terlebih dahulu dan letakkan skru cangkuk sebagai tempat pemegang tali dan tape velcro di bahagian hadapan sebagai tempat tampal wallpaper tadi. Setelah siap, drill kan kayu tersebut pada bahagian atas tingkap.

p/s: dalam gambar ni saya guna polystren dulu sementara nak cuba letak di dinding

10. Dah drill kayu pada tingkap, masukkan tali pada penyangkuk skru tadi dan pastikan basi kedua-dua tali terletak di sebelah kanan untuk memudahkan ia di tarik. Lekatkan velcro tape pada wallpaper terus di atas bingkai kayu 1 inci tadi. SIAP


Tarik Cahaya Semulajadi Ke Dalam Rumah Dengan 6 Tip Ini

Waktu siang adalah waktu kita menggunakan tenaga cahaya semulajadi berkadar minimum. Di Malaysia, walaupun kita menikmati cahaya matahari yang banyak, tetapi masih ada lagi segelintir unit kediaman yang tidak mendapat bekalan cahaya matahari mencukupi di siang hari disebabkan oleh pelbagai halangan dan kekangan struktur kediaman itu sendiri.

Oleh itu, IMPIANA mempunyai 6 garis panduan untuk anda menarik cahaya semulajadi masuk ke dalam kediaman anda.

Tahukah anda ukuran tingkap yang standard adalah 7 kaki tinggi. Sebaiknya anda cari lah kediaman yang dibina dengan bukaan tingkap yang lebar dan tinggi kerana ia akan mendorong kemasukan cahaya matahari secara maksimum ke dalam kediaman anda. Cahaya matahari yang banyak ini akan membuatkan kediaman anda mempunyai sirkulasi udara yang baik dan pencahayaan yang cukup untuk aktiviti pada siang hari. Jadi dapatlah anda menjimatkan bil eletrik kerana tidak perlu lagi membuka lampu.

2. Alihkan segala halangan di tingkap

Jika kediaman anda mempunyai terlalu banyak langsir yang panjang serta tebal. Adalah molek jika ianya ditukar ganti dengan langsir yang berwarna lembut atau pun jenis nipis (sheer). Elakkan  langsir yang terlalu tebal dan berona gelap.

3. Lebihkan masa di luar rumah

Jika anda selalu menghabiskan masa yang terluang hanya dalam rumah, apa kata anda cuba pula menjengah bahagian luar rumah seperti di patio rumah jika anda tinggal di rumah teres atau balkoni serta tempat duduk tingkap. INGAT, kulit anda juga perlukan cahaya semulajadi yang mencukupi untuk terus kekal sihat.

4. Penggunaan cermin besar

Apabila anda ingin menerangi kawasan dalam rumah, ianya pasti merupakan satu usaha untuk menambah serta memaksimumkan kemasukan cahaya ke dalam rumah anda. Kalaulah kita boleh bawa cahaya sinar mentari ke dalam rumah dan tambah lagi kadar keterangannya, kan bagus? Trick nya adalah gunakan cermin di dalam dekorasi rumah anda. Aturkan secara strategik lokasi untuk meletakkan cermin kerana apabila cahaya masuk ke dalam rumah, ia akan memantulkannya sekaligus menerangi setiap sudut kediaman anda.

5. Naik taraf perabot anda

Perabot yang berat serta terlalu besar langsung tidak membantu anda dalam usaha menerangi kediaman serta membuatkan rumah anda mempunyai aliran udara yang bagus. Buanglah perabot yang terlalu banyak sehingga menghalang cahaya dan udara untuk menerangi kediaman anda.. Paling penting jangan biarkan perabot besar dan tinggi diletakkan  di kawasan tingkap kerana ia akan menghalang cahaya dari menerobos masuk.

6. Hiasan bunga

Tahukah anda, bunga juga memainkan peranan penting dalam usaha membantu kediaman anda tampil nyaman, selesa dan mempunyai udara yang bersih. Ya, anda boleh letakkan pokok bunga kecil seperti bunga orkid di atas meja makan atau pokok bonzai di sudut rumah. Selain daripada menyuntik kesegaran dalam kediaman, anda juga boleh sejukkan rumah anda dengannya.

Peti sejuk? apakah bahan atau barang yang kebiasaannya anda simpan di dalam peti sejuk. Walaupun nama nya peti sejuk, ia tidak bermakna makanan-makanan yang tak habis, buah-buahan dan sebagainya boleh disimpan begitu sahaja. Ada beberapa teknik perlu dilakukan untuk memastikan bahan yang disimpan di dalam peti sejuk bersih dan tidak tercemar. Jangan ingat, dalam peti sejuk tu tak ada bakteria akan hidup ye.

SIMPAN SOS

Kebiasaanya, sos seperti cili, tomato tiram lada hitam dan sebagainya akan disimpan pada suhu bilik selepas dibuka. sebenarnya, cara terbaik untuk mengekalkan kesegaran sos-sos tersebut anda perlu siampan kan ia di dalam peti sejuk. Lagi pun memang dah tertera kaedah penyimpanan sos tersebut pada label atau peket pembungkusnya “refrigerate after opening”.

Ia bertujuan mengelak pertumbuhan kulat terutamanya pada mulut botol. Perasan tak mulut botol sos tu ada hitam-hitam. Itu tandanya telah kulat telah hadir.Tempat paling sesuai untuk menyimpan sos di dalam peti sejuk adalah di rak pada pintu peti.

CARA SIMPAN SUSU

Untuk susu dalam tin tak kira cair atau pekat, biasanya akan disimpan terus ke dalam peti sejuk dengan tin-tin sekali selepas dibuka. Betul tak? tanpa mengambil kira bahagian yang telah dibuka tadi ditutup rapat atau pun tidak, kaedah simpanan ini akan mencemarkan 100% susu cair atau pekat tadi. Bukan sekadar dari rasanya, malah warna dan tekstur.

Sebaiknya, pastikan tin susu yang telah dibuka tadi ditutup kedap sama ada dengan menggunakan plastik atau sebagainya. kalau rasa leceh dan tak kemas, pilihan terbaik adalah dengan salinkan susu tadi di dalam bekas yang mempunyai penutup kedap dan diletakkan pada rak di pintu peti ais.

Lagi satu cara pengurusan dan simpanan yang salah di dalam peti ais adalah dengan meletakkan susu segar yang dalam kotak di ruang rak pintu. Bahagian tersebut merupakan tempat yang mempunyai suhu yang paling tidak stabil. Jadi letkkan susu segar di bahagan dalam untuk mengelak ia dari cepat rosak

CARA SIMPAN TELUR

Orang kata, telur tak sesuai disimpan di dalam peti sejuk. Sebenarnya, dua-dua pun boleh cuma cara simpanan di suhu bilik dan peti sejuk adalah berbeza.

Simpanan suhu bilik
lebih elok simpan dalam bekas asal telur disebabkan dua sebab satu: ada tarikh best before dicetak pada bekas telur, kedua: telur diletakkan di dalam bekas di dalam posisi optimum dimana telur kuning dia berada ditengah, memanjangkan tempoh kesegaran telur (sekurang2nya sebelum best before date)

Jangan dibasuh, disebabkan dikulit telur ada satu lapisan perlindungan utk menghalang bakteria masuk dlm telur dan percepatkan proses telur rosak

simpan ditempat terlindung dari cahaya matahari dan suhu yang consistent bukan skjp pnas sekejap sejuk

Simpan dalam peti ais (chiller)
Jangan disimpan di bahagian pintu peti ais. Seeloknya hendaklah disimpan di bahagian dalam peti (bahagian shelf) sebab pintu peti sejuk kawasan yang paling mempunyai suhu yang tak tetap (kerap berubah suhu bila kita buka dan tutup pintu peti). Perubahan suhu yang ketara boleh menyebabkan telur cpt rosak.

Kalau disimpan bahagian dalam peti, simpan dalam bekas telur yang kedap udara dan bertutup rapat untuk elakkan cross contimination telur yang kotor dengan makanan lain dlm peti ais. Pastikan sebelum disimpan, telur tidak dibasuh telur, nak masak baru basuh

MACAM MANA SIMPAN UBAT-UBATAN
Ramai yang suka letak ubat terutamanya yang jenis cecair di dalam peti sejuk kan? Sebenarnya, ubat tak perlu disimpan di dalam peti sejuk nak-nak di bahagin rak pintu. Seperti yang diperkatakan di dalam point-point terdahulu, suhu di bahagian ini tidak stabil. Jadi ia bukan lagi memanjangkan tempoh best use ubat malah menjadikanya lebih cepat rosak kerana ubat-ubatan cecair ni sensitif haba dan kelembapan.

Jadi, cara terbaik untuk simpan ubat-ubatan adalah di tempat yang sejuk. Bukan sejuk peti tu, maksudnya terhindar dari haba. Susun sahaja ubat-ubat tu di dalam kabinet.

TIP: Ubat antibiotik dalam bentuk serbuk yang perlu dibancuh sendiri sahaja yang sesuai disimpan didalam peti sejuk. Itu pun di bahagian dalam bukan rak pintu. Manakala ubat antibiotik perlu dihabiskan segara. Jika doktor telah tetapkan dalam tempoh 5 hari, maka ia perlu dihabiskan. Kalau masih tersisa, jangan nak mengada-ngada simpan. BAHAYA. Yang penting baca label dan denagr saranan doktor

Kreativiti dalam diri perlu ada dan penting untuk kita semua, lagi-lagi bila nak deko rumah bukan? Banyak contoh-contoh design yang kita boleh lihat dan ambil dari Google untuk menjadikan rumah kita cantik dan lawa. Bila dah jumpa banyak sangat design yang lawa, macam-macam idea ada, kita akan jadi keliru hendak mula mana satu. Di sini, saya akan cerita atau memberitahu tips-tips untuk meng-deko rumah menjadi gempak. Tetapi, janganlah sampai mengubah kesemua konsep dan rupa di dalamnya pula ya.

Pilih warna cerah untuk dinding di rumah anda.

Pemilihan warna dinding di rumah haruslah kita ambil warna yang cerah atau lembut. Ini kerana warna tersebut dapat membuatkan ruangan dalam rumah kita menjadi lebih luas. Dalam hal lain pula, warna cerah boleh mewujudkan suasana yang harmoni terhadap kediaman anda. Bila dikatakan warna cerah, tidak semestinya kita kena pilih warna putih. Warna peach atau hijau cerah, juga boleh. Dari aspek lain pula, mengambil warna cerah akan sentiasa menampakkan rumah kita nampak lebih bersih.

Bermain dengan tanam-tanaman atau kehijauan dalam kediaman kita.

Banyak yang kita jumpa di Google atau mana-mana laman sosial, untuk menceriakan rumah kita haruslah pandai dan bijak dalam membeli perabot rumah. Akan tetapi, kita boleh juga menggunakan tanaman-tanaman palsu untuk menampakkan keserian rumah kita. Kita boleh beli beberapa pasu-pasu bunga atau pokok-pokok, kemudian hiasi di sudut-sudut rumah kita. Cara lain pula, kita boleh membeli rumput-rumput palsu kemudian letakkan di mana-mana kawasan lantai yang ada di rumah kita. Rumput palsu tersebut, mungkin boleh digunakan untuk lap kaki kita. Tambahan lagi, tumbuhan-tumbuhan yang boleh digantung, kita gantungkannya di kawasan Lorong yang ada di rumah kita. Haaa, barulah nampak macam masuk ke dalam dunia fantasi. Boleh juga, kita sediakan satu rak asing dalam rumah kita, kita susunkan pasu-pasu yang ada tumbuhan atau bunga di atas rak tersebut. Tapi pastikan rak tersebut diletakkan di sudut atau tempat yang menarik pandangan apabila tetamu hadir ke rumah anda.

Baiklah, itu sahaja perkongsian yang saya dapat memberikan untuk anda semua tentang tips untuk menyerikan atau menceriakan dalam rumah anda.

Pastikan pelan lantai anda cukup untuk ruang kabinet yang dirancang. Adakala kita terlalu bercita-cita tinggi sehingga, angan-angan melebihi realiti. Senaraikan apa yang anda perlu dari sebuah dapur. Bukan yang anda mahu. Ini termasuklah ruang untuk dapur basah dan dapur kering.

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara  masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

Benar bila bercakap soal dapur, siapa yang tidak mahu sebuah dapur yang mewah dan cantik. Di bina dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada  di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri  atau pun ruang membasuh. Ada juga yang suka menggabung  semua aktiviti  yang memasak, menggosok baju dan membasuh  baju di ruang dapur.  Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada  legap, high gloss, matte, berkaca kabut  dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.


(GAMBAR) Makeover Sebelum & Selepas Apartment Ini Amat Menakjubkan!

+INFO KEDIAMAN
Nama Pereka: AL Decodesign
Jenis Kediaman: Apartment
Keluasan : 1000 kaki persegi
Konsep: Moden Kontemporari

Makeover Kediaman Apartment Menakjubkan!
Siapa sangka inilah hasil sentuhan idea kreativiti pereka dari AL Decodesign . Mereka mengubah keseluruhan kediaman ini menjadi lebih berkarakter, cantik, selesa untuk client mereka.

+ Ruang Tamu

+Bilik Tidur

+Dapur

+Bilik Air

Pasti ramai yang tertanya berapa anggaran kos keseluruhan untuk renovasi serta dekorasi ini? Di sini AL Decodesign kongsikan kepada anda kos bagi projek apartment ini.

Loose Furniture & Deco item: +-rm18k ( sofa, meja kopi, katil, bingkai gambar dan sebagainya)
Built in furniture : +-rm18k (kitchen cabinet & wardrobe setiap bilik)
Renovation : +-rm30k (termasuk toilet, plaster ceiling, flooring, lighting)
*harga dan workmanship renovation bergantung kepada kontraktor masing-masing.
Walaubagaimanapun, harga yang dinyatakan ini bergantung kepada saiz sesebuah rumah dan bajet pelanggan.

Sumber: Muhammad Arif Arif

Memiliki rumah pertama tentunya merupakan suatu pengalaman yang amat berharga. Pasti kita tidak sabar nak menghias dan mendeko setiap sudut kediaman dengan sentuhan citarasa yang melambangkan personaliti diri.

Kediaman yang baru sahaja didiami selama 4 bulan ini dihias dengan bajet RM40k berpandukan konsep Moden Shabby Chic, dimana gaya klasik digabungkan dengan warna-warna lembut atau pastel. Mendapat inspirasi daripada internet khususnya laman sesawang Pinterest, nasihat Ezzah ialah buat pemilik rumah baru atau yang ingin mengubahsuai, anda perlu menetapkan konsep yang diingini terlebih dahulu sebelum mula membeli peralatan dan perabot. Jika tiada konsep yang menjadi arah tuju mungkin nanti kediaman akan nampak serabut dan tidak menarik.

Walaupun begitu, hasil secantik ini tidak datang tanpa ujian, Ezzah dan suami pernah juga ditipu semasa proses mendeko teratak mereka ini. Memandangkan ini rumah pertama dan mereka masih tidak mempunyai pengalaman, terdapat pihak yang mengambil kesempatan keatas pasangan ini. Oleh itu, kit aperlu lebih peka dan berhati-hati ketika berurusan dengan orang luar agar segalanya lebih terjamin dan selamat.

Tidak ada yang mustahil untuk memiliki sesuatu kalau ada tekad dan semangat untuk mendapatkannya. Sama seperti menghias rumah. Ramai yang mengeluh dek disebabkan kos yang melebihi bajet. Namun tidak bagi seorang jejaka yang latar belakang nya adalah seorang jurugambar. Tak ada langsung pengalaman menukang dan menghias. Bila kos ubah suai yang melampau disamping kontraktor tidak boleh buat mengikut rekaan yang telah diilhamkan, jejaka ini nekad belajar dari youtube dan buat kajian sendiri.

Nah… Tengok hasilnya. Mampu jimat 3x ganda dari harga yang diminta kontraktor. Nak tahu cerita sebenarnya? jom baca perkongsian yang telah di berikan.

Setahun saya ambil untuk siapkan, cuma 3 bulan kebelakangan ini saya fokus. Alhamdulillah, orang kata hendak seribu daya, tak mahu hendak seribu dalih. Puas hati kerja tangan sendiri dan bantuan rakan.

Saya bermula dengan draf menggunakan perisian 3D “Sketch Up”. Saya bina ruang rumah dalam perisian ini, bermula dengan wiring, pemilihan skema warna, kemudian shading dan lighting, pemilihan lampu, bulb etc. Saya membuat survey secara menyeluruh di laman web untuk mendapatkan tema “modern minimalist home decor”.

Pemilihan flooring juga dibuat berdasarkan skema warna disambung dengan susun atur perabot. Saya masukkan semua detail ke dalam perisian “Sketch Up” dari sekecil-sekecil suis, pilihan foto sehinggalah susun atur perabot. Saya mulakan dengan planning bagi memastikan penggunaan budget adalah minimum. Senang cerita paling jimat.

Masalah bermula bila “idea” nak diterjemahkan kepada “reality“. Saya bermula daripada survey kedai-kedai untuk mendapatkan harga termurah. Selain itu, setiap yang dibeli perlu mengikut idea dan perlu “under budget” Bukan mudah. Sangat susah. Hampir ditipu dengan pembekal, barang tak sama masa dapat sebut harga dan macam-macam lagi. Paling “frust” bila barang tiada dan perlu alternatif lain. Minggu ni survey lampu, next week lighting dan seterusnya.

Bagi mengunakan budget secara optimum, saya list barang agar tidak membazir atau terbuang. Ukuran perlu tepat. Contoh nya untuk cat, saya akan buat pengiraan berapa liter yang diperlukan. Begitu juga flooring, wiring, jubin bilik air dan lain-lain. Sebabnya semua barang ini dibeli oleh saya terus dari pembekal. Sebarang kesilapan adalah kesilapan saya sendiri.

Barang-barang dibeli mengikut fasa kerja yang akan dibuat. Disebabkan dah terbiasa dengan “Microsoft Project” saya pastikan planning dan budget seiring. Saya bermula dengan wiring baru. Setiap wiring perlu diuji selepas dipasang, sebab lepas ini semua dah dalam dinding. Masa kerja-kerja hacking, beberapa kali dimarah dengan jiran sebab, saya buat hari minggu. Nak buat macam mana. Kerja diteruskan ke toilet, plaster ceiling dan penukaran pintu.

Kerja kerja di atas tak semua saya buat sendiri. Untuk plaster ceiling dan piping toilet saya perlukan bantuan. Begitu juga kerja kerja memecah jubin toilet asal. Setelah siap kerja-kerja sebelum ini, pemasangan jubin toilet dilakukan. Kemudian saya mulakan proses melicinkan dinding untuk coloring. Ambil masa dan memenatkan.

Guru saya YouTube. Hahahaha. Macam mana pun banyak juga kesilapan yang saya buat. Contohnya saya terpaksa cat semula rumah disebabkan tersilap penggunaan cat primer. Benda basic pun boleh salah. Cat balik. Sakit badan juga lah buat kerja kerja mengecat ni. Berapa banyak layers lah nak buat.

Setelah siap, ini masa yang saya paling suka, pasang lampu. Sebab masa ni, dah nampak bagaimana shading yang kita pilih akan naik. Sampai ambil cutilah. Bengang kalau ada short kat mana-mana wiring atau bulb rosak. Kena pergi kedai balik tukar. Then buat tiang pemisah. Plywood digabung digam. Untuk finishing, tampal dekat pelekat kayu.

Siap lighting, flooring pulak. Ni pun ambil masa. 3 hari sebab bukak balik sebab tak kemas. Baru belajar katanya. Saya gunakan Solid Hardwood untuk ruang tamu, bilik. Untuk Vinyl, saya gunakan di dapur dan kawasan hadapan tandas. Untuk pastikan skema warna adalah sama, sekali lagi saya guna “Sketch Up”. Saya dapatkan sample dan masukkan dalam 3D modeling.

Ok, seri dah naik. Masa untuk dekorasi. Saya mulakan dengan pemasangan bingkai gambar. Saya gunakan 32 photo yang saya ambil sendiri mengikut tema. Black and White, landscape view, people portrait, best photo, moment dan tribute. Nasib baik Fotokem bagi baucer printing, saya save dalam RM 600++ untuk printing. Bila dah siap, dah gantung, pasang lighting, cunlah. Suka sangat.

Seterusnya perabot, saya cuba untuk menerapkan “modern minimalist home decor”. Penggunaan perabot mesti ada nilai tambah pada ruang. Tidak perlu beli semua jika tidak digunakan. Lagipun rumah saya duduk sekarang dah banyak sangat barang. Nanti double perabot pula.

Pemilihan perabot juga telah dipilih semasa planning, dah saya terpaksa survey di IKEA untuk memastikan mengikut planning. Pemasangan perabot juga mengambil masa kerana ada yang perlu dipasang sendiri dan digantung. Contoh kitchen cabinet, tv cabinet, sink, toilet cabinet, mirror dan lain lain. Sekali lagi kena marah dengan jiran sebab buat bising masa drilling.

Then siap, masanya untuk sentuhan, langsir semua dibeli di Nilai 3, murah berbanding ambil upah atau di kedai home decor. Jauh beza. Saya sebenarnya tak suka langsir. Cuma ruang balkoni sahaja gunakan langsir. Yang lain gunakan tirai. Lebih nampak ringkas dan moden.

Alhamdulillah, akhirnya siap juga. Mulanya macam tak percaya juga. Dalam hati, boleh juga aku buat benda benda ni semua dengan tangan 4 kerat ini. Kira boleh bertukang rupanya aku. Hahahahaha.

Bila kira-kira balik, saya dapat jimat yang amat sangat. Ini kerana sebelum mula kerja, saya ada dapatkan sebut harga. Harga untuk ubah suai adalah 3 kali ganda dari apa yang saya belanjakan. Semua resit saya simpan untuk track budget.

Lagi satu, kenapa saya ambil keputusan untuk buat sendiri, banyak kontraktor tak mahu ikut design yang saya buat. Katanya yang dicadangkan lebih cantik. Tp sebenarnya bila ikut kata kontraktor, kalau ada ribuan RM, semua boleh jadi. So, sebab dah frust, lebih baik buat sendiri.

Post saya ini hanyalah cuma berkongsi keseronokan bertukang sendiri dari A sampai Z. Banyak benda saya belajar dan kesabaran adalah kunci untuk melakukan kerja mcm ini. Sampai satu ketika, dalam hati kata “sudah lah, penat lah nak fikir. Baik buat benda lain” Tapi sikit-sikit saya pujuk diri dan kerja pun jalan balik.

Lagi satu, terima kasih yang membantu. Kalau takde orang bantu, tak jalan juga. Terima kasih atas pinjaman tenaga dan masa. Terima kasih juga yang pinjamkan peralatan. Sayang semua

Yes!!!!, saya berjaya. Orang kata hendak seribu daya tak hendak seribu dalih. Puas hati kerja tangan sendiri. Dari kosong rumah ni, sikit sikit, Alhamdulillah, siap.

Adakah anda bercadang untuk membeli rumah pada tahun 2020?
Dalam era pembangunan ini, masing-masing berebut untuk membeli rumah sendiri. Terdapat juga lambakan unit kediaman untuk dijual di pasaran dan pelbagai pakej ditawarkan oleh pihak pemaju.

Tetapi sebagai pengguna yang bijak, anda tidak seharusnya senang terpengaruh dan pastikan dahulu latar belakang dan kredibiliti pemaju. Jangan mudah teruja dengan pendingin hawa atau kabinet dapur percuma yang kos nya tidak lebih RM10 ribu pun. Sebenarnya, lebih menguntungkan jika diskaun diberi.

TIPS BELI RUMAH 2020

1. Jangan Tergesa Gesa Membeli

Jangan buat keputusan beli rumah dalam masa sehari. Beri tempoh bertenang antara 5-7 hari baru bayar booking. Kita cenderung buat keputusan salah bila terburu buru.

2. Hadiah Percuma!

Dapat aircond, kabinet dapur, SnP dan lawyer fees percuma itu dah biasa. Belajar negosasi minta pemaju kurangkan harga. Pasaran lebihan hartanah starta makin buruk, mintak diskaun 20-25% lebih baik dari hadiah percuma.

3. Pasaran Kondominium

Lebihan kediaman strata membimbangkan semua, semak kembali jika nak beli kondominium tahun ini. Ada hartanah landed yang dah turun harga dan hampir sama. Kini harga kondominium tak seimbang lagi.

Semak, semak dan semak kawasan sekitarnya.

4. Kos Tambahan Hartanah Strata

Bagi pangsapuri dan kondo ada kos tambahan seperti yuran selengara dan insuran. Ada setengah tempat kos selengara hingga RM0.45 sekaki persegi. Jika keluasan lantai 900kps. Kita perlu bayar selenggara RM405 setiap bulannnnn!.

5. Jarak Tak Lebih Sejam

Rumah yang sihat adalah tidak lebih sejam perjalanan ke tempat kerja. Semakin jauh semakin besar kos bulanan kita sebenarnya. Cari beberapa pilihan mengunakan Google map untuk ketempat kerja kita dari arah berbeza.

Jangan terburu, tahun ini dijangka lebihan hartanah cecah lebih 40,000 .

Beli yang mampu bukan yang kita suka.

Azizul Azli Ahmad
Pelabur Kecil Hartanah


Menjadi Tanam Lobak Merah Dalam Botol Mineral, Jimat Tanah

1. Mula-mula sekali semai biji benih lobak di tray semaian dulu. Letak tray di tempat redup, pastikan siraman cukup.

2. Lobak ini saya tanam dari biji benih, boleh beli di nurseri, online pun ada (Shoppe).

Saya guna botol air mineral 1500 ml yang dipotong bahagian atasnya selain buat lubang di bahagian bawah.

3. Bila daun dah naik 4-5 helai bolehlah pindahkan anak benih lobak dalam botol. Daun lobak mula mula akan keluar macam rumput. Biar dulu hingga daun sebenar keluar baru pindah dalam botol.

4. Sewaktu isi tanah dalam botol, jangan isi tanah sampai penuh. Letak tanah hingga 3/4 botol saja. Pastikan guna tanah yang tak keras supaya ubi lobak mudah membesar.

5. Kemudian masukkan anak benih lobak dan tanam, biarkan tenggelam semua batang. Tinggalkan daun saja tapi pastikan pucuk tidak tertimbus. Nanti anak pokok mati.

6. Bila lobak semakin membesar, batang akan naik. Tambah lagi tanah, timbus batang sampai pelepah pertama. Jika tak buat begini lobak tak membesar dengan baik dan tak berisi.

7. Siram 2 kali sehari dan buang daun di bawah sekali. Lobak biasanya boleh dituai antara 60-90 hari.

Kalau tanam lobak putih, biasanya memang akan timbul sikit di permukaan.
Lobak dalam gambar itu dituai pada usia 2 bulan. Ingat nak ambil daun untuk masak sayur air rupanya lobak dah ada isi. Selain lobak boleh juga tanam sayur lain dalam botol ini.

Baru-baru ini, orang ramai telah dikejutkan dengan khabar berita bekas personaliti TV3, Zalina Azman yang dilaporkan telah hilang sejak lapan bulan yang lalu.

Hebahan khabar berita kehilangan bekas personaliti berkenaan bukan sahaja telah mengejutkan orang ramai malah jiran tetangga di kawasan kediamannya yang terletak di Seksyen 3, Shah Alam.

Hasil tinjauan media di kediaman Zalina atau nama sebenarnya, Zalina Shaharah Azman mendapati rumah bekas personaliti tersebut berada dalam keadaan berselerak dan tidak terurus seperti sudah ditinggalkan beberapa bulan.

Mari kita lihat foto keadaan kediaman Zalina yang sempat dirakam oleh IMPIANA menerusi paparan Buletin Utama, TV3, pada Selasa.

Manakala, keadaan pagar rumah di kediamannya pula seperti masih dalam pembinaan.

Dalam pada itu, media melaporkan barang kepunyaan mangsa seperti kad pengenalan, kad kredit, kunci kereta dan wang tunai sebanyak RM600 masih berada di kediamannya.

Lantas, paparan rakaman video yang memaparkan keadaan kediaman milik Zalina telah mencuri perhatian dan pelbagai reaksi wargamaya.

“Seramlah kes Zalina Azman ni, tengok rumah dia pun dah macam qualified untuk shooting found footage horror movie. How on Earth someone could vanish just like that,” tulis seorang wargamaya.

“Tgk keadaan rumah mnyeramkn seperti dia tkprnh tinggal disitu atau dtg jengok sesekali. Mngkin dia ada rumah lain..mngkin dia hilang ingatan kluar rumah tnpa bwk kereta dn dokumen diri..pelik juga,” tulis lagi netizen lain.

Sekadar informasi, kehilangan Zalina, 58 dilaporkan oleh anaknya, Mikhael Norman pada 29 November 2021 selepas gagal menghubunginya sejak 24 November 2021.

Sumber: YouTube TV3 Malaysia, Astro Awani Online, BERNAMA

Katil dengan Headboard sebenarnya bukan sahaja memakan ruang malah menjadi tempat perangkap habuk. Lebih-lebih lagi, jika headboard tersebut diperbuat daripada fabrik. Sebab itu, kebanyakkan hotel memilih katil yang tidak mempunyai headboard. Mesti ramai beranggapan katil tanpa headboard kelihatan tidak sempurna.

Tak jadi masalah, anda boleh DIY headboard sendiri. Tambahan, headboard yang anda DIY ni boleh diubah suai mengikut konsep yang dikehendaki. Berikut, idea dekor headboard menggunakan cat dan pelekat yang boleh anda lakukan sendiri

Tak Perlu Sental, Sembur Bahan Ni Jubin Tandas Berkerak Jadi Bersih. Lantai dan dinding tandas walaupun kerap dicuci, bila dah dimakan waktu dan usia pasti akan mula kelihatan kekuningan atau ada kesan karat. Kesan ni pada permukaan jubin memang sukar untuk dibersihkan. Walaupun telah disental berkali-kali, kesan kekuningan tersebut tidak akan hilang.

Power giler pakai Ganso Stain Remove ni, beli dekat kedai ECO hari tu. Sebelum ini cuci banyak kali tandas ini tapi masih kuning. Lepas pakai Ganso putih terus tandas rumah sewa. Puas hati. Kali pertama guna dan excited, jadi nak share dengan orang lain.

Masukkan cecair Ganso dalam botol penyembur kemudian sembur dalam bilik air. Tak campur air.

Biar dalam 10-15 minit kemudian boleh basuh. Tapi sebelum guna ada beberapa perkara kena tahu.


DIPUKAU OLEH RUANG KEDIAMAN SENDIRI

Payah adakala untuk kita ungkapkan kepuasan memandang. Apatah lagi dengan karya hias yang begitu subjektif. Benda yang tidak bernyawa namun cukup hebat menggoda pandang. Apa pun di bawah sedar timbul rasa senang dan puas bila menatap sesebuah karya terutamanya pada dinding utama di ruang tamu kediaman. Umpama tempat bersemayam sang ratu , sofa tiga tempat duduk yang dihias indah pada sekitarnya.

Keseimbangan hiasan meja sisi kiri dan kanan, lampu meja gah, permaidani, dan deretan kusyen kecil megah umpama barang kemas yang menyerlahkan keindahan ruang utama tersebut. Itu belum lagi warna pilihan feature wall di belakangnya dan aksesori dinding yang pelbagai ibarat mahkota. Kata orang, inilah ruang atau kawasan yang penting bagi kita hias secantik mungkin. Ini kerana sejurus langkah kaki ke dalam kediaman, pandangan mata akan segera mendarat pada rekaan elegan set sofa tiga tempat duduk sebagai kerusi utama bersama segala hiasan dan feature wall di belakangnya. Dari sini juga tetamu sudah boleh membuat asumsi, orang jenis bagaimanakah kamu, karakternya….

Ibarat mengadap ratu, kita selalunya cukup cerewet dalam menghias kawasan ini. Ia secara tidak langsung memberi maksud tersurat akan personaliti kita sebagai tuan rumah. Ada yang memilih tema mewah denan susunan serba seimbang. Ada yang lebih suka memberontak dengan memilih gaya bebas dan padanan kreatif. Malah jangan terkejut jika ada yang menempatkan segala macam jenis bingkai gambar atau sekeping dua sahaja itu pun cukup di bahagian sisi dinding. Minimalism….Jangan lupa jambangan bunga hidup sebagai penyeri suasana.

Apa pun pilihan anda, komposisi ini antara perabot aksesori lantai dan dinding perlu ada satu kesinambungan yang harmoni. Satu ragam padanan yang saling melengkapi , dan memberi identiti pada ruang. Bukanlah bermakna segalanya perlu mahal sampai menjerut leher harganya tetapi padanan pintar ini juga memberi anda satu kepuasan. Perlu diingat kita pun perlu menukar kusyen, langsir aksesori sekali sekala sekitar enam bulan sekali misalnya. Jadi pastikan anda membuat perancangan rapi terutama dari aspek kemasan dinding. Adakah mahu dicat atau disempurnakan dengan kertas dinding. Apa pun pilihan anda jangan sampai ruang yang ada tidak boleh keluar masuk kerana terlalu sesak. Simple-simple je di IMPIANA.

Selain daripada tema moden industri, moden dan skandinavia, terdapat satu lagi idea hiasan dalaman yang kini meningkat naik dan semakin digemari ramai. Ia adalah contemporary rustic.

Oleh itu, untuk entri kali ini, IMPIANA ingin menerangkan serba sedikit apa itu konsep dekorasi contemporary rustic dan bagaimana kita boleh aplikasikannya di dalam rumah.

Sebagai permulaan, Rustic berasal daripada perkataan rusty yang bermaksud berkarat atau sudah lusuh. Konteksnya banyak diguna pakai terhadap material besi apabila tidak dijaga dengan betul, akan berkarat dan tiada nilai. Manakala contemporary pula membawa makna terkini dan baharu. Ia juga sesuai untuk dikatakan bahawa tiada tetapan garis masa.

Dalam konteks rekaan serta hiasan dalaman, ia membawa makna kesan alam semulajadi, material yang tidak ditempa serta kekal seperti mana asal contohnya kayu, batu, logam dan sebagainya.

Aplikasi Rustic

Idea rustic bersifat lama atau old school, jadi berikannya nafas baharu. Anda padankannya dengan menghias dinding rumah melalui penggunaan kayu panel sebagai ganti warna cat. Tujuannya adalah untuk meningkatkan lagi elemen geometri kerana bentuk alur kayu mempunyai jaluran simetri yang amat menarik. Padankan ianya dengan pemilihan perabot berwarna kayu gelap seperti meja dan kerusi makan.

Selain itu, anda seharusnya memastikan setiap ruang dalam rumah tidak dipenuhi dengan pelbagai barang yang tidak sesuai sehingga menjadi semak. Hanya letakkan perabot dan perkakas yang perlu sahaja di rumah anda dan jika anda kekalkan ianya sebegini, maka rumah anda sudah lengkap dengan konsep rustic modern.

Berikut adalah kompilasi serta contoh idea untuk anda aplikasikan dalam rumah bagaimana rustic modern digunakan dalam setiap ruangan utama di kediaman anda.

Ruang Tamu

Dapur

Bilik Tidur

Bilik tidur adalah tempat kita beristirehat daripada penat menempuhi segala cabaran realiti atau dunia setiap hari. Tapi, tidur juga perlu menatap sesuatu yang tenang dan boleh menyebabkan anda sentiasa tidur lena. Oleh kerana, saya mencadangkan untuk anda, menghiasai dinding di dalam bilik tidur itu supaya ia dapat memberi energi yang positif untuk anda senang untuk tidur lena setiap. Kini, saya memulakan tentang beberapa idea untuk anda menghiasi dinding bilik tidur.

LUKISAN

Lukisan dapat memberi satu aura atau energi yang positif dan lukisan juga adalah salah satu hiasan bilik tidur yang sangat popular. Ini kerana, lukisan dapat menenangkan seseorang yang memandang lukisan tersebut dan apabila mereka berasa tenang, ia membuat mereka mengantuk dan terus lancar untuk tidur.

POTRAIT ATAU GAMBAR

Potrait dan lukisan ini sama sahaja fungsinya kepada bilik tidur kerana ia dapat memberi satu rasa yang tenang. Cuma, portrait ini ia lebih merasakan realiti atau wujud kerana gambar yang diletakkan itu berkemungkinan adalah gambar anda bersama pasangan anda sedang bergembira, gambar dengan keluarga yang penuh kesenyuman atau gambar-gambar semasa hari perkahwinan. Ini kerana, gambar-gambar seperti itu dapat memberi efek yang selesa kepada diri dan mudah untuk anda merasa tenang. Maka, bila sudah tenang fikiran, anda akan rasa sangat mengantuk dan dalam sekelip mata, anda akan terus tidur.

PELEKAT DINDING

Pelekat dinding juga adalah kaedah terbaik untuk menghiasi ruang tanpa mengecatnya. Ia boleh mengubah mana-mana persekitaran, dan ia juga mudah untuk dialih keluar dan diganti jika anda ingin mengubah keadaan semula. Tapi, pastikan pelekat dinding yang digunakan, mempunyai imej yang positif atau perkara-perkara yang dapat memberikan diri anda selesa dan tenang.

Secara kesimpulannya, untuk tidur, kita seharusnya dalam keadaan yang tenang dan selesa. Jikalau permikiran anda serabut semasa hendak tidur, ia boleh membuatkan sukar untuk tidur dan boleh mengakibatkan insomnia.

Bagi seseorang atau sebuah pasangan suami isteri ataupun sebuah keluarga yang baru sahaja membeli rumah dan di dalamnya, pasti perkara pertama yang anda fikirkan adalah almari. Ini kerana almari adalah perkara yang penting untuk meletakkan barang dapur, perabot, gambar dan juga pakaian kita. Oleh kerana itu, saya akan kongsikan beberapa jenis almari yang sesuai untuk permulaan rumah anda.

Almari Pakaian Terbuka/Open Walk-in Wardrobe

Selalunya almari sebegini akan diletakkan di ruangan tertentu seperti bilik tidur utama atau bilik pakaian. Jika untuk bilik tidur utama, ia memerlukan ruangan yang besar kerana ada penambahan dari segi partition wall supaya ia boleh menutup ruang almari tersebut. Selain itu, jenis almari pakaian terbuka ini, kelihatan bergaya kerana susunan dalam almari dapat dilihat dengan jelas dalam sebuah ruang. Malahan, ia mudah untuk di ambil kerana ia tidak mempunyai pintu. Sedikit tips jika anda membeli almari ini, sebaik-baiknya kerap Menyusun pakaian supaya ia nampak kemas dan sedap bila melihat.

Almari Berpintu/Built-In Wardrobe Swing Door)

Almari ini adalah almari yang berkonsepkan rekaan dalaman. Almari berpintu swing door ini boleh digabunkan dengan meja belajar, rak buku dan lain-lain lagi.  Peringatan kepada semua juga, ia perlukan ruang tambahan untuk pembukaan pintu dan jika ruang di dalam bilik terhad, maka ia tidak sesuai untuk menggunakan almari berpintu swing door ini.

Almari Berpintu/Built-In Wardrobe Sliding Anti Jump Door

Ini juga adalah almari berpintu, cuma ia menggunakan sliding door dan rekaan almari ini adalah rekaan yang terkini. Almari ini mempunyai bingkai aluminium pada pintu sliding dan ia memudahkan masalah dari pembukaan pintu swing yang dimana memerlukan runag tambahan. Disebabkan ianya adalah sebuah bentuk dan rekaan yang terkini, almari berpintu sliding ini dapat menahan pintu terkeluar dari landasan. Dari sini kita boleh nampak, yang dimana ia merupakan konsep moden dan minimalis. Cuma, almari berpintu sliding ada satu kelemahannya, iaitu, dapat membuka dengan separuh sahaja.

Itu sahaja daripada saya menceritakan tentang jenis almari bagi permulaan sebuah rumah. Sedikit info yang berguna, kesemua almari yang telah saya bahaskan, mampu bertahan selama 10 tahun. Jadi, ia dapat menjimatkan wang kita dan tidak merisaukan apa-apa kerosakkan dalam masa terdekat.


Cara Paling Mudah Untuk Buang Minyak Terpakai Dengan Hanya Satu Bahan, Singki Pun Tak Akan Tersumbat Lagi!

Jika anda hampir setiap hari meluangkan masa di dapur untuk memasak pelbagai menu hidangan makanan, sudah pastinya anda akan kerap menggunakan bahan masakan seperti minyak masak dan sebagainya.

Bercakap mengenai soal penggunaan minyak masak ini, seperti umum mengetahui minyak masak yang telah digunakan tidak boleh lagi dipakai secara berulang-ulang untuk kegunaan memasak.

Ini kerana, ia boleh memudaratkan kesihatan seperti mengundang pelbagai penyakit yang berbahaya. Jadi oleh itu bagaimana cara yang betul dan mudah untuk menghapuskan minyak masak yang terpakai ini?

Tidak dinafikan, ada segelintir di kalangan anda yang pernah membuang minyak terpakai ini melalui saluran paip singki di dapur rumah anda sebelum ini.

Tahukah anda sebenarnya tindakan ini adalah salah dan tidak sepatutnya dilakukan kerana ia boleh menyebabkan saluran paip singki dapur anda tersumbat dan sebagainya.

Tetapi kini sudah ada cara dan kaedah yang lebih mudah boleh anda lakukan untuk membuang minyak masak terpakai di rumah dengan menggunakan hanya satu bahan sahaja iaitu ‘Cooking Oil Hardener’.

Ramai yang tidak tahu sebenarnya bahan ‘Cooking Oil Hardener’ ini mempunyai fungsi untuk membekukan minyak masak supaya proses membuang bahan terpakai ini lebih mudah dan selamat.

Untuk maklumat anda, bahan ini boleh didapati di mana-mana cawangan kedai peralatan kelengkapan rumah, Daiso dengan harga serendah cuma RM5.90 sahaja untuk setiap kotak yang mengandungi 5 pek ‘Cooking Oil Harderner’.

Segelintir pembeli mungkin tidak tertarik dengan kediaman sub-sale kerana ada yang bertanggapan rumah tersebut pasti dalam keadaan yang teruk ataupun memerlukan belanja yang banyak untuk dibaikpulih. Tetapi, tidak semua rumah sub-sale itu tak semenggah..

Mengikut statistik dari Jabatan Penilaian dan Perkhidmatan Harta (JPPH), lebih kurang 80% transaksi hartanah di negara ini adalah dari pasaran sekunder.

Jadi, buat anda yang sedang mencari rumah pertama ataupun yang mahu menambah hartanah, bolehlah cuba explore pasaran sub-sale.

Tapi sebelum buat keputusan membeli, semak dahulu 4 perkara penting ini :

DO’s

Modal secukupnya
Sebelum membeli rumah, ini antara kos yang anda perlu tanggung.

1. Downpayment
2. SPA
3. Loan Agreement
4. Valuasi
5. Insurans

Jadi pastikan modal anda sudah mencukupi dan diyakini dapat cover kesemua diatas.

Bawah harga pasaran
Pastikan kediaman yang anda lihat adalah dibawah harga pasaran untuk kurangkan kerugian.

Agen Hartanah berdaftar
Lantik agen yang berdaftar bagi mengelakkan anda ditipu

Lawat dan Periksa
Lakukan lawatan dan periksa keseluruhan rumah beberapa kali sebelummembuat keputusan supaya tidakmenyesal dikemudian hari

DON’Ts

Buat bayaran di akaun peribadi
Ejen tidak boleh meminta anda untuk membayar deposit ke akaun peribadinya. Anda berhak untuk persoalkan jika terjadi perkara ini.

Mohon pinjaman lebih dari kelayakan
Elakkan berbuat demikian jika anda tidakmahu menggung beban dimasa hadapan

Beli semata-mata kerana murah
Rumah murah tidak semestinya anda untung. Semak harga pasaran di masa hadapan.

Jangan abaikan kos tersembunyi
Jangan lupa untuk semak terlebih dahulu kos tersembunyi seperti kos penyelenggaraan paip, elektrik dan dinding

Jika bercakap tentang teknologi, satu perkara yang boleh kita persetujui ialah ianya sentiasa boleh ditambah baik. Tidak kira betapa pintarnya ciptaan tersebut, pasti ada kekurangan. Hal ini termasuklah gadget atau alatan elektronik yang mempunyai wayar atau kabel berselirat dan berpintal-pintal seperti yang terdapat pada tv, wi-fi, telefon, komputer dan bermacam lagi barang dirumah yang bukan sahaja merimaskan, malah memburukkan pemandangan. Aktiviti mengemas rumah juga pasti akan terbantut dengan kehadiran wayar-wayar yang mengganggu dan menyakitkan mata tersebut. Selagi boleh disorok, memang kita selit saja wayar dimana-mana tapi bila sudah terlalu banyak, panjang dan berbelit, nak tak nak terpaksa biarkan berjuntai dan tidak berkemas.

Tapi tahukah anda bahawa dengan sedikit kreativiti, anda boleh menukar ‘keserabutan’ tersebut menjadi lebih kemas dan menarik? Dan yang penting, tak perlu berbelanja banyak pun untuk menjadikan kediaman anda lebih selesa dan sedap mata memandang. Disini IMPIANA sudah kumpulkan beberapa idea bernas yang boleh anda jadikan panduan dan ilham. Selamat mencuba!

Masih lagi mencari pasu bunga yang premium supaya dekorasi laman dan hiasan dalaman rumah tampak lebih mewah? Ini satu khabar berita gembira buat anda!

Baru-baru ini, IMPIANA telah berkesempatan untuk singgah di sebuah pusat membeli-belah, Tropicana Gardens Mall yang terletak di Kota Damansara.

Kemudian, terjumpa pula sebuah kedai bernama The Pot Concept yang menjual pelbagai jenis, bentuk dan rekaan pasu bunga yang menarik di sini.

Bukan sahaja ada pelbagai rekaan yang menarik, malah semua pasu bunga yang dijual di kedai berkenaan memang tidak dinafikan tampak cantik dan sungguh mewah.

Harga pasu bunga yang dijual di sini berbeza-beza mengikut jenis bentuk, saiz dan rekaan. Meski harga yang dijual agak sedikit mahal berbanding kedai lain di pasaran luar, namun kesemua pasu bunga yang dijual di sini semuanya berkualiti tinggi dan harga berpatutan.

Jadi apa salahnya berbelanja lebih bagi mendapatkan pasu bunga yang premium dan berkualiti tinggi, baru lah dekorasi laman dan hiasan dalaman rumah anda tampak lebih cantik sehingga memukau mata tetamu yang datang!

Kalau dah semuanya cantik-cantik belaka, memang rambang mata dibuatnya sampai tak tahu nak pilih yang mana satu. Jadi, sekiranya anda masih mencari-cari pasu bunga yang ‘premium’ dan cantik, boleh lah cepat-cepat singgah di kedai The Pot Concept sekarang!


Tarikan “Vertical Garden” Sebagai Solusi Kediaman Dengan Ruang Tanah Yang Terhad

Sama seperti situasi yang di alami oleh pemilik sebuah superlink house yang terletak di pusat bandar Kuala Lumpur. Outdoor living yang disediakan oleh pemaju amat terhad di sebabkan kekangan ruang ditambah pula nilai hartanah yang tinggi di kawasan tersebut. Hanya ruang anjung di bahagian hadapan dan belakang sahaja yang disediakan oleh pemaju sebagai outdoor space.

Pemilik yang merupakan kenalan lama yang turut pernah mendapatkan khidmat reka bentuk dari Neoh dan Andy satu ketika, dahulu telah memberi kepercayaan penuh kepada mereka untuk menyelesaikan masalah yang dihadapi. Ini kerana pemilik mahukan kediaman yang tampak hijau dan menenangkan apabila mereka sekeluarga berada di rumah.

Sistem Taman Vertikal

Berdasarkan eksperimen yang telah dilakukan selama dua tahun dalam membentuk sebuah struktur vertivcal garden yang bersesuaian dengan iklim Malaysia, ia tidak menjadi masalah kepada pereka untuk menyiapkannya dalam tempoh masa lebih kurang dua hari. Memandangkan binaan asal tidak mempunyai dinding solid, pereka terpaksa membina sebuah panel berukuran 5 meter x 2.5 meter yang diperbuat daripada keluli tahan karat dan ringan.

Penel vertical garden tersebut turut dilengkapi dengan sistem saliran automatik untuk memudahkan penyiraman. Ini merupakan salah satu langkah yang dirancang oleh pihak pereka Eco Blance untuk memudahkan dan mengurangkan kerja-kerja penyelenggaraan yang perlu dilakukan oleh pemilik. Pereka telah memilih penggunaan pocket felt  untuk menanam softscape pada panel yang telah dibina.

Pocket felt merupakan sejenis fabrik mudah regang dan tahan lasak yang diimport khas. Berbanding vertical garden yang lain, penggunaan sistem poket memberi kebebasan kepada pereka untuk meletak pelbagai jenis sofstscape tanpa mengira saiz dan jenis. Di samping itu juga, ia sesuai untuk mereka yang inginkan instant effect kerana softscape boleh ditanam secara rapat dan padat. Secara tidak langsung, ia boleh menutup keseluruhan dinding tanpa perlu menunggu waktu matang softscape yang digunakan.

Pemilihan dan susun atur softscape

Pemilihan softscape merupakan faktor utama dan paling penting dalam membentuk sebuah vertical wall. Bersesuaian dengan iklim Malaysia, pereka telah menggunakan tumbuhan tropika untuk mewarnai keseluruhan living wall yang dibina. Hampir 95% tumbuhan foliage separa teduhan dengan pelbagai tekstur dan rona telah dipilih pereka. Jenis pepakis antara tumbuhan yang mendominasi taman vertikal ini antaranya Adiantum spp., Blechnum spp, Nephrolepis spp. dan Asplenium spp.

Penggunaan Fittonia, Begonia dan beberapa spesies yang lain memberi suntikkan rona yang pelbagai kepada keseluruhan bingkai pemandangan ini. Tumbuhan berdaun lebar dan memerlukan jumlah pengamatan cahaya yang banyak disusun pada bahagian paling atas bingkai. Ia bertujuan memberi teduhan kepada tumbuhan-tumbuhan yang terdapat di lapisan bawahnya terutamanya jenis pepakis yang sentiasa memerlukan teduhan. Tumbuh-tumbuhan yang dipilih disusun secara freestyle namun tetap berseni.

SEBELUM

SELEPAS

Pinggan mangkuk dan perkakas memasak ayan memang menjadi idaman ramai. Tapi kenapa ada yang mahal dan murah? Seperti pinggan mangkuk ayan yang banyak digunakan nenek moyang kita ketika zaman Jepun tu. Dah berkarat pun ada orag saggup beli. Bukan sahaja jadi koleksi, ada juga jadikan sebagai wadah untuk hidangkan makanan.

Faktor keselamatan mungkin TIDAK terjamin jika produk ayan dari pengeluar yang tidak diketahui. Selain itu, penggunaan pinggan ayan antik juga tidak digalakkan kerana regulasi sebelum ini tidak ketat. Pinggan mangkuk ayan yang telah rosak seperti retak, kemek, bercalar dan berkarat juga perlu dielakkan penggunaannya.

untuk lebih perinci boleh baca pautan artikel yang disediakan

Pinggan viral terkini adalah pinggan mangkuk ayan atau dikenali sbg enamelware. Ya, ia pinggan rekabentuk vintage yang…

Kebanyakan peminat bertaman terutamanya yang berkonsepkan Inggeris akan memilih tumbuhan perennial. Tumbuhan ini mempunyai pelbagai warna dan saiz bunga. Namun, sebahagian tumbuhan perennial menghadapi masalah apabila ia mula berbunga. Ada yang mudah tunduk menyembah bumi, patah, dan sebagainya akibat dari bunga yang banyak dan berat. Untuk mengatasi masalah ini, anda perlu menyediakan sokongan supaya bunga dan pokok boleh bertahan lama. Terdapat beberapa jenis sokongan yang boleh digunakan antaranya:

Terdapat beberapa jenis tumbuhan perennial yang tumbuh tinggi memerlukan penyokong sebelum ia mula berbunga. Tumbuhan jenis ini memerlukan sokongan segera dan kuat. Pancangkan sekurang-kurangnya empat batang kayu di sekeliling pokok. Pastikan batang yang digunakan cukup panjang untuk memberi sokongan keseluruhan batang pokok. Selain kayu, anda boleh menggunakan batang pemancang dari buluh atau pun besi. Ikat batang pokok pada batang pemancang dan pastikan ikatan tidak ketat dan tidak mencederakan pokok. Untuk mengikat, anda boleh menggunakan kain atau twine. Ada juga yang menggunakan dawai lembut khas untuk mengikat pokok.

Untuk perennial yang jenis merimbun dan padat mudah melentur terutamanya apabila bunga mula berkembang kerana batangnya lembut. Kaedah sokongan peony hoops menggunakan dawai berbentuk bulat yang disokong dengan kaki besi di bawahnya dapat membantu mengatasi masalah ini.

Penyokong jenis ini sesuai untuk batang pokok perennial yang menjadi berapa secara mendadak. Ia memberi sokongan dari bahagian pangkal bunga hingga ke pangkal batang. Penyokong jenis ini mudah untuk diaplikasikan dan mudah untuk dicabut apibila tidak diperlukan.

IMPIANA diberi peluang oleh wanita cekal ini untuk berkongsi sekali lagi tip beliau menghias rumah dalam masa 24jam dengan kos serendah RM3000. Hebat kan! Jom baca kisah bagaimana wanita ini lakukan.

KISAH SEBENAR : Ini teratak kecil kami. 5 tahun tinggal disini. Alhamdulillah dah selamat buat 3 anak dalam rumah kecil ini.

Dengan keinginan yang tinggi untuk merasai rumah berkonsepkan mewah classic, dengan kreativiti dan idea yang tercetus, dengan bajet yang suam suam kuku. Aku bincang dengan suami dimalam hari (pastikan upah dulu), ku bentangkan bajet dan idea ku. Suami bersetuju, esok pagi kami terus pulun ubahsuai.

Husben cakap, inilah yang dinamakan rumah ku syurga ku. Bila saya balik kerja penat, masuk rumah sangat tenang. Tengok pula awak, rasa geram selaluuu aum.

Untuk details barangan dan harga ada saya terangkan pada setiap gambar. Barang ikea kebanyakan saya guna personal shopper so mungkin harga yang saya beri tu lain sikit. Lebih mahal dari asal sbb termasuk upah dia g beli.

Tapi percayalah ada 3 keajaiban bila rumah sedap mata memandang. Suami akan jarang keluar lepak. Kasih sayang bertambah erat. Anak2 dah tak sepahkan rumah. Sanak saudara datang pun rasa selesa. Lepas ubahsuai rasa besar pulak ruang dalam umah ni kikiki?.

Keadaan rumah sangat mainkan peranan dalam rumahtangga sesungguhnya hubungan kami suami isteri dan anak-anak jadi lain. Rasa macam baru kawin. Ia bernafas baru. Besar kecil rumah bukan isu nya. Kita orang biasa2, deco sahaja biasa2 semampu boleh asalkan kemas dan menarik.

Suami janganlah lokek, percayalah korang jugak akan rasa tenang setenang air dikali. Sesungguhnya isteri sanggup buat apa shj demi suami rasa bahagia dirumah dan disisi anak isteri. Isteri pulak kena rajin. Nanti suami sayang selalu. Allah kan suka manusia yang bersih. Kalo allah dah suka kita, pasangan kita lagi suka kat kita.

Hebat!… terinspirasi kan bila melihat kegigihan wanita ini.


Mesin Pembuat Ais Batu Terbaik Abad Ini, Canggih & Sangat Efisien!

Anda masih mencari-cari mesin pembuat ais batu yang terbaik di pasaran dengan harga yang sangat berpatutan? Apa kata anda dapatkan mesin pembuat ais batu keluaran jenama HICON ini.

Apa yang menariknya mengenai mesin pembuat ais batu ini, ia didatangkan dengan pelbagai fungsi teknologi yang canggih dan sangat mudah untuk digunakan.

Ingin tahu mengapa mesin pembuat ais batu keluaran jenama HICON ini adalah yang terbaik? Ini kerana, ia mampu menghasilkan seberat 15kg ais batu dalam tempoh masa 24 jam!

Dengan kemampuan yang dimilikinya itu, mesin pembuat ais batu ini disifatkan sebagai sebuah barangan elektronik yang terbaik dan berinovasi tinggi.

Untuk maklumat anda, mesin pembuat ais batu keluaran jenama HICON ini ada pelbagai jenis varian model yang boleh anda pilih dan dijual dengan harga sekitar RM299 sehingga RM429 sahaja tidak termasuk dengan kos penghantaran.

Foto: Twitter Local Network

Perhiasan di dalam rumah mempunyai peranannya yang tersendiri. Tanpa sebarang perhiasan, ruang boleh kelihatan ‘flat’ atau tiada jiwa. The Artisan Haus menempatkan pelbagai gaya aksesori dan hiasan buat kediaman yang ingin tampil unik dan lebih cosy.

KOLEKSI SEANTERO DUNIA
“Artisan” seperti yang diterjemahkan didalam Kamus Dewan Edisi Keempat membawa maksud, “pekerja yang mahir dalam sesuatu pekerjaan tangan, tukang” merujuk kepada seseseorang yang mahir menghasilkan sesuatu peralatan atau aksesori menggunakan tangan. Ini juga bermakna, setiap satu barangan tersebut telah dihasilkan dengan teliti dan bersungguh-sungguh oleh pembuatnya.
Bertempat di tingkat 2 pusat beli belah The LINC yang terletak di Jalan Tun Razak, The Artisan Haus mengumpulkan perhiasan buatan tangan daripada seluruh pelusuk dunia. The Artisan Haus bertanggungjawab untuk mengumpulkan hasil kerja artis-artis dari India, Indonesia, Iran dan banyak lagi.

PLATFORM GOLONGAN KREATIF
The Artisan Haus amat komited untuk memperkenalkan jenama tempatan pada pasaran jadi, dengan wujudnya rangkaian ini, pelbagai jenama yang bernaung dibawah satu bumbung akan dengan mudah dapat diakses oleh pembeli yang sememangnya dahagakan produk tempatan yang berkualiti.
Mereka juga berbesar hati dan bangga dapat mewakili jenama-jenama tempatan yang mempunyai potensi untuk pergi lebih jauh lagi dan mendapat tempat dihati pengguna seluruh rantau.

+ INFO KEDAI
Premis : The Artisan Haus
Lokasi : Lot 2-30, Tingkat 2, The LINC, Kuala Lumpur
Waktu Operasi : Buka setiap hari, 11 pagi – 9 malam

“Satu ketika, aku tengah makan. Nampak isteri aku tunjuk artikel di telefon pintar pada anak-anak.

“baca ni,” katanya.

Aku tengok saja. Lepas makan aku tanya dia, “artikel apa tu?”

Dia pun tunjuk pada aku. Artikel itu dalam bahasa inggeris, ditulis oleh seorang perempuan mat saleh. Dia bercerita ketika dia sedang sibuk cuci pinggan di dapur, suaminya dan anak-anak selamba tengok tv. Puas dia panggil semua buat bodoh saja.

Akhirnya selepas lama dia bising, suami dia pun cakap pada anak-anak,

“Dah, dah. Pergi tolong mak kamu tu.”

Kemudian dia terfikir, kenapa bila cuci pinggan, kemas rumah itu, dianggap sebagai ‘tolong’ ibu dan isteri. Seolah-olah itu memang tugas ibu semata-mata, orang lain kalau buat itu sekadar nak tolong saja.

Kebiasaanya, tugas-tugas di dalam rumah hanya dipandang ringan oleh ahli kelurga yang lain. Tapi, kalau rumah bersepah, tak bersih, si suami yang membebel Panjang. Apa kata, kita lakukan ia bersama-sama. Apa perubahan yang dilakukan oleh en Ahmad, beliau menyediakan satu jadual tugasan yang merangkumi kerja-kerja yang perlu di lakukan secara mingguan dan bulanan.

Melalui jadual yang disediakan, setiap orang mempunyai tanggungjawab masing-masing dan wajib dilunaskan. Setiap satu tugasan dilakukan secara bergilir-gilir serta melibatkan anak-anak yang telah memahami tujuan kehudupan

“Rumahku syurgaku. Selalu orang sebut, namun tak ramai yang berusaha untuk menjadikan rumah itu syurga bersama-sama. Hanya mengharap ia jadi syurga secara tiba-tiba?

Melalui penyediaan dan pembahagian kerja yang teratur, sedikit sebanyak ia dapat mendidik si anak sewal usia untuk berdikari dan bertanggungjawab serta menghargai apa yang telah dilakukan. Suami sebagai ketua kelrga juga dapat menunjukkan perinsip dan contoh teladan yang baik buat keluarga

Makeover atau kerja ubahsuai kediaman tidak semestinya memerlukan anda untuk upah kontraktor atau melibatkan tugas-tugas memecah. Lebih-lebih lagi, bagi anda yang suka tukar konesp kediaman.

Zaman serba mudah ni, nak tukar kemasan seperti jubin pun dah ada cara cepat dan jimat seperti menggunakan pelekat, Nak buat dinding kayu guna gam je tak perlu paku dan pelbagai lagi.

Seperti perkongsian dari Nur Natasha Abdullah. Dapur berkeluasan 12×17 kaki yang pada asalnyanya bertemakan hitam putih, diberi nafas baru dengan mengetengahkan elemen kayu atau rona earthy. Inspirasi Puan Natasha kebanyakknya dari pintrest dan minatnya kepada dekor gaya minimalis.

1. Shiplap + gam silicon RM 200 Beli dekat Shopee RM 3.50 sekeping. Lepas tampal, cat dengan KCC paint

2. Wallpaper untuk kemasan table top RM 20.

3. Lantai SPC dapur Upah orang pasang RM 1700

kena, jangan sayang nk buang barang yang tak perlu & jarang guna. Minimize kan barang atas kabinet utk letak barang y selalu guna je. Kalau barang tak selalu guna kena letak dalam kabinet. Setiap kali lepas guna dapur, terus bersihkan lap kemas balik supaya dapur sentiasa nampak kemas & tersusun


Pasangan Ini Ubahsuai Rumah Hanya Dalam Masa 2 Bulan Berkonsepkan Minimalis Skandinavia. Hasilnya Ohsem!

Tema minimalist scandinavia semakin mendapat tempat utama di kalangan pencinta dekorasi rumah di Malaysia. Minimalis membawa maksud gaya hidup yang sederhana dan cukup sekadarnya. Tetapi di dalam konteks hiasan dalaman ianya membawa makna pemilihan perabot serta susun atur yang tidak terlalu crowded dengan pelbagai aksesori tambahan.

Kali ini IMPIANA ingin membawakan intepretasi seorang 3D Visualiser yang berasal dari Kuching, Sarawak tentang dekorasi yang bertemakan minimalis skandinavia.

“Kediaman ini berjaya disiapkan dalam masa dua bulan dan saya mula pindah masuk semasa bulan Ramadhan yang lepas dan segala susun atur di kediaman ini kami merujuk kepada laman perkongsian gambar atas talian iaitu pinterest“,katanya.

Selain itu, segala kelengkapan di rumah ini ada yang ditempah khas, dari Ikea, SSF dan kedai perabot yang berdekatan dengan rumahnya.

Lantainya ditatarias dengan Lush Vinyl Interlock Plank manakala dinding utama ditatah dengan White Artificial Brick. Walaupun memilih warna monokrom, tetapi beliau berjaya mencuri pandangan tetamu dengan meletakkan kerusi sandar berwarna kuning serta memasang two seater minibar sebagai partition di antara ruang makan dan dapur.

Berikut adalah idea yang dikongsikan oleh  En Hamini Madini serta isterinya yang berkonsepkan minimalist skandinavia. Selamat berdeko!!

Sebelum (Dapur)

Selepas (Dapur)

Sebelum (Ruang Tamu)

Selepas (Ruang Tamu)

Sebelum

Selepas

Sebelum (Koridor Tangga)

Selepas (Koridor tangga)

Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air

Kita sebenarnya tidak dapat membuang kesan penjajah dalam segenap hidup kita. Ia dilihat umpama sebahagian daripada tradisi atau gaya hidup yang tidak mampu kita nafikan. Antara yang masih berkesan di jiwa kita adalah kesenian hiasan dalaman era penjajahan Inggeris. Apakah kerana percaturan Inggeris menggabungkan pembuatan dari India , material dari dunia nusantara dan diberi sentuhan Inggeris bersama cita rasa tempatan? Umpama skandal di dalam drama yang berangkai-rangkai.

Secara fitrahnya jelas kita lihat banyak elemen tropikal digunakan dalam pembuatan perabot, aksesori malah kediaman. Cuma sentuhan ala Inggeris yang sangat teliti dalam menjadikan ruang begitu selesa dan megah. Jelas mereka telah membuat persiapan rapi sebelum ke sini kerana merasakan negara jajahannya sebagai satu dunia baru yang penuh adventure. Kita sendiri begitu kagum dengan seni hias dalaman mereka yang telah matang dan siap dengan teknik serta panduannya sendiri. Bukan menyusun ikut selera.

Apa pun tinggalan seumpama ini bagaikan emas hitam. Semakin lama semakin luput dek zaman. Barangkali jika tidak ada yang mahu memeliharanya, generasi akan datang tidak berkesempatan menikmati gaya hebat era kolonial ini. Perabotnya menggunakan kayu padu, rotannya tebal , jeraminya dianyam halus . Pendek kata kualitinya begitu tinggi dan mampu bertahan sehingga beberapa dekad jika dijaga dengan penuh kasih sayang. Ruang juga disempurnakan dengan tumbuhan tropika yang ternyata tidak kurang hebatnya dengan jambangan bunga Eropah yang acap kali dibanggakan.

Ada juga yang menyatakan ia tata hias kuno. Malah menakutkan. Kita telah merdeka perlu apa diingati ini semua. Tidak lagi selari dengan selera masa kini. Tidak salah kita mengambil yang bagus dan merdekanya kita juga memberi ruang untuk memilih bagaimana boleh kita olahkan tata hias seumpama ini. Kini masih ada yang pintar menyesuai pada perabot seumpama ini. Baik di kediaman mahu pun di premis seperti kafe dan butik.

Hebatnya perabot seumpama ini adalah ia begitu fleksibel dan mudah diolah mengikut kehendak zaman. Padankan dengan apa juga nescaya ia mampu membuat kita memandang dua kali. Tidak perlulah penuh 1 ruang dengan perabot seumpama ini kecuali anda memilih konsep resort atau kolonial. Cukup sebuah dua di ruang tanda penyeri . Ibarat kerongsang di baju, biar sebentuk, namun mampu di situlah mata tertumpu. Pada mereka yang bernasib baik, diwariskan dengan perabot seumpama ini, perliharalah ia sebaik mungkin. Wang boleh sahaja kita cari, namun warisan dan sejarah belum ada harga untuk kita tukar ganti. Simple-simple aja di IMPIANA


BILA DUA CINTA MENJADI SATU….

Peach adalah warna yang cukup popular dan digemari ramai. Namun tidak ramai yang sedar bahawa peach adalah warna yang agak payah untuk disuai padan dengan rona lain. Malah peach sendiri hasil kombinasi jingga dan merah jambu. Jadi  dua rona yang cukup berpengaruh ini adakala membuat kita keliru. Adakah ia sesuai dipadankan dengan rona perak atau emas? Begitu juga dengan rona yang lain, adakah ia sesuai di padankan dengan rona lembut atau terang?

Peach dilihat antara rona romantis yang unik. Tidak terlalu feminin malah elegan dan matang. Selalunya pereka akan mengenakan rona selamat seperti putih gading atau putih asli sebagai padanan untuk hiasan. Jika biasannya agak gelap sedikit, disamakan dengan  perabot kayu seperti ala Sepanyol, Bali dan perabot jati. Ia dilihat mampu memberi keseimbangan pada ruang agar tidak gelap dan membosankan. Malah ruang nampak lebih warm dengan kemasan yang sesuai seperti terracota dan kemasan mewah seperti papan jalur.

Tidak salah jika anda mahu memilih gaya romantis dengan memilih rona peach yang lebih lembut. Rona pastel selalunya dapat digandingkan dengan baik dan cantik jika kita bijak memilih apa yang sesuai dengan ruang mahu pun konsep yang mahu kita serlahkan. Jika mahu tampil harmoni, anda boleh memilih jingga pastel dan merah samar sebagai satu gandingan yang indah. Jika mahukan sentuhan kontra yang indah mungkin hijau samar dan unggu pudar dilihat lebih menyerlah. Malah yang menariknya rona ini cukup sesuai untuk kamar kanak-kanak, kamar pengantin dan kamar untuk warga emas. Apa yang anda perlu lakukan, pilih biasan yang sesuai.

SIMPLE-SIMPLE JE DI IMPIANA.

Beranikah anda untuk memilih warna hitam sebagai latar konsep kediaman anda? Namun, atas sebab minat dan citarasa sendiri Md Yuzeiry Bin Md Yasin sebagai pemilik cukup berani untuk memberi sentuhan penuh gaya dan berkarakter buat kediamannya ini.

INFO KEDIAMAN

Nama Pemilik: Md Yuzeiry Bin Md Yasin

Jenis: Teres

Konsep: Industrial

Lokasi: Gong Bapak, Kuala Terengganu

Keluasan:1200 kaki persegi

Spesifikasi: 3 bilik tidur, 2 bilik air, 1 dapur

IMPIANA berkesempatan mengunjungi kediaman yang terletak di Taman Sejati, Gong Badak ini. Dari luar, kediaman ini sudah dilihat unik. Penggunaan batu konkrit yang dijadikan pagar berbeza daripada kediaman sekitarnya. Pemilik ‘mengorbankan’ tempat parkir kereta di halaman rumah dan ditukar menjadi taman yang diletakkan batu kecil serta dek kayu.

Untuk menjadikan halaman kelihat sentiasa terang, pemilik menggunakan atap jenis telus pandang. Malah halaman ini juga dijadikan tempat untuk pelbagai aktiviti termasuk BBQ.

Bagaikan selari dengan konsep yang ditonjolkan di luar, pemilik turut menyerlahkan lagi dekorasi dengan elemen industrial di dalam ruang utama. Lantai yang dibiarkan tanpa jubin dilihat mendominasi ruang. Di tambah pula dengan rona hitam yang dipalitkan pada dinding juga siling. Kehadiran lampu pendant serta kabinet besi melengkapi lagi konsep tersebut.

“Mewarnakan keseluruhan ruang utama dengan hitam bukan sesuatu yang biasa kerana kita tahu jarang ada kediaman diwarnakan sebegini. Jadi, saya mahu ia dilihat pelik dan suatu yang lain daripada biasa. Pemilihan perabot rekaan ringkas pula menepati cita rasa kini atau ada yang menamakannya ‘konsep hipster’. Memandangkan saya pernah terlibat dengan dunia muzik sebelum ini, idea menempatkan poster-poster muzik dan filem di dinding menambah keunikan dekorasi. Ia juga dapat mengimbau kenangan ketika zaman remaja dahulu”, ujar Yuzriey yang amat meminati kumpulan Butterfinger.

Pada ruang ini menempatkan ruang makan yang dilengkapi set meja dan kerusi berwarna putih. Pilihan rona ini dilihat harmoni dengan latar berwarna gelap. Selain itu, sengaja pemilik mengaturnya secara memanjang agar ruang digunakan sebaik mungkin. Apa yang menarik, ia bukan sahaja bertindak sebagai meja makan tetapi juga untuk sebarang acara termasuk sambutan hari jadi dan jamuan family day. Pada masa-masa tertentu, ruang utama ini dijadikan sebagai lokasi untuk fotografi.

Di ruang tamu, mainan rona menyegarkan dan menceriakan lagi suasana. Pemilik menghidupkan ruang ini dengan padanan sofa dan stool berwarna hitam dengan throw pillow berwarna-warni. Motif yang sama dipilih untuk hamparan karpet. Dinding tidak dibiarkan kosong sebaliknya dipenuhi dengan gantungan poster, kesinambungan dari ruang makan.

– Dekorasi kediaman biar lain daripada lain. Tampilkan sesuatu yang menarik perhatian apabila tetamu datang bertandang.

– Pilih perabot yang bersesuaian dengan saiz kediaman. Biarpun rekaan ringkas tetapi selesa.

Anak-anak sememangnya perlu di galakkan membaca. Namun adakala pening juga kita hendak menyusun segala koleksi buku yang ada. Jadi apa kata kita curi ruang untuk membentuk mini perpustakaan yang menarik bagi anak-anak ini membaca dan menjadikan ia sebagai sebahagian daripada budaya hidup mereka. Ruang yang kecil boleh dijadikan sudut bacaan yang menarik dan rapi. Bahkan anda tidak perlu membeli banyak kabinet membaca hanya sekadar untuk menggalakkan anak anda mengamalkan sikap membaca. Simple-simple je di IMPIANA

RUANG KECIL DAN COMEL BUAT KANAK-KANAK PRA SEKOLAH

SUDUT MEMBACA BERSAMA YANG MENARIK

CURI SUDUT KECIL DI BELAKANG KATIL, IDEA YANG MENARIK

SUDUT KAMAR PUN NAMPAK MENARIK ..

RINGKAS DAN MENARIK LENGKAP DENGAN BANTAL DAN TILAM

“Saya mengambil masa selama 7 tahun untuk menyimpan duit membina mahligai kecil ini”, ujarnya yang turut membelanjakan sebanyak RM5000 untuk kos dekorasi dalaman rumahnya dan kos membina kediaman ini adalah RM105,000.

Tambahnya lagi, rumah ini berkapasiti 3 bilik tidur dan 2 bilik air dengan keluasan 1000 kaki persegi, manakala untuk tema hiasan, dia memilih moden minimalis kerana masih lagi muda dan mahu rumah ini nampak ringkas dan tidak serabut. Selain itu, dia amat gembira untuk menetap di kediaman ini walaupun belum berkahwin tetapi amat bersyukur kerana impiannya untuk memiliki rumah sendiri termakbul sebelum mencecah usia 30 tahun.

Selain itu, dia juga selalu membuat rujukan di laman group dekorasi yang di facebook dengan menumpukan posting tentang tema kegemarannya.

Penulis amat menyukai susun atur perabotnya yang mencerminkan kehidupan seorang lelaki yang masih lagi single dan bekerjaya. Pada masa yang sama, dia menggunakan paduan warna kelabu, putih dan hitam sebagai tona pilihan untuk mewarnai mahligai miliknya.

Ikuti perkongsian kompilasi gambar kediamannya agar ia menjadi inspirasi buat pembaca lain.